алуминий. Досието съдържаше също така копие от доклада, изготвен от Комисията, показващ съществуването на съществена правителствена намеса на много равнища на икономиката, включително конкретни нарушения по отношение на редица ключови производствени фактори (като например земя, енергия, капитал, суровини и труд), както и в конкретни сектори (като например този за производство на алуминий). Докладът беше включен в досието по разследването на етапа на неговото започване.
 (46)
 Поради това, въз основа на наличните в досието доказателства, включително на съдържащите се в доклада доказателства, Комисията реши да разгледа дали е целесъобразно да се използват цените и разходите на вътрешния пазар на КНР, или това не е целесъобразно поради съществуването на значителни нарушения по смисъла на член 2, параграф 6а, буква б) от основния регламент. Анализът обхвана проучването на съществената правителствена намеса в икономиката на държавата като цяло, както и конкретната ситуация на пазара в съответния сектор (т.е. производството на алуминий), включително по отношение на продукта, предмет на прегледа.
 (47)
 Както е посочено в съображения 25—26, нито ПКНР, нито производителите износители представиха коментари или доказателства, с които да подкрепят или да опровергаят съществуващите доказателства в досието, включително в доклада, и допълнителните доказателства, предоставени от заявителите, относно съществуването на значителни нарушения и/или относно целесъобразността на прилагането на член 2, параграф 6а от основния регламент в конкретния случай.
 3.3.1.2. Твърдения на заявителите и доказателства в подкрепа на тези твърдения
 (48)
 В искането се съдържаха някои относими доказателства, представени в подкрепа на твърденията за значителни нарушения и с цел допълване на доклада.
 (49)
 На първо място, в раздел III А.1.а от искането заявителите посочиха, че Комисията вече е отбелязала в разследването, довело до приемане на първоначалния регламент (6), че „цената на основната суровина — алуминий — не е била сформирана при пазарни условия“ и че „подобни практики бяха установени също така при цената на междинната суровина — алуминиево фолио на джъмбо ролки“.
 (50)
 В това отношение в разследването, довело до приемането на първоначалния регламент, Комисията първо отбеляза, че първичният алуминий представлява около 60 %—70 % от производствените разходи за продукта, предмет на прегледа, и поради това е компонент с определящо значение за себестойността на продукцията. На второ място Комисията отбеляза, че цените на алуминия на китайския пазар (т.нар. цена на SHFE — Шанхайска борса за фючърси) (7) са се различавали значително от цената на LME (Лондонска борса за метали) (8), която е референтната цена в световен мащаб. Трето, Комисията сметна, че ситуацията може да се обясни с „редица зависещи от волята на държавата фактори и значителна намеса на държавата на вътрешния пазар чрез определени инструменти“ (9). Въз основа на гореизложеното, в първоначалния регламент Комисията стигна в това отношение до заключението, че тези фактори по същество са довели до ситуация, при която китайските цени на първичния алуминий и цените на алуминиевите продукти надолу по веригата (използвани също като суровина в производството на други алуминиеви продукти) са резултат от държавна намеса, независеща от колебанията на цените на международните пазари.
 (51)
 На второ място, в раздел III А.1.б от искането за преглед заявителите посочиха, в допълнение към позоваването на доказателствата